نادربابائی – محرم باشلانما نوحهلری
نوحه های شروع محرم – نادر بابائی
گینه ماه-ی-عزا گلدی – قوْشار: نادر بابائی
گئییبدیر شیعهلر قاره، گینه ماه-ی-عزا گلدی
یئتیشدی موسم-ی-ماتم، نوای نئینوا گلدی
حسینین باشلانێب یاسێ، بۇ آیدا شیعهلر آغلار
حسینیم وای دییهن دیللـَـر، جاهانی غۆصصهدهن داغلار
هامێ پیر-وْ-جاوان باهم، یۆزه گؤز یاشێنی باغلار
بلی ماه-ی-محرّمدیر، هامێ درده دوا گلدی
بۇ گۆنده مرکب-ی-سلطان، یئتیشدی دشت-ی-مینایه
ائدیب معناده خوْش گلدین، قضا دلبند-ی-زهرایه
بۇیۇردۇ کاروان دۇرسۇن، باخێبدێر قانلێ صحرایه
سوْرا امر ائتدی اخیامی، قۇرۇن حقّدهن ندا گلدی
باخێب دشت-وْ-بیابانه، یانێر مطلب سوْراغێندا
سوْلۇندا اکبری واردێ، دۇرۇب عبّاسی ساغێندا
رقیّه ناقه اۆستۆنده، علی اصغر قۇجاغێندا
بلهکده بیر قۇزۇ قۇربان، ره-ی-عئشقه فدا گلدی
حسین باخدێقجا اطرافه، سوْلۇبدۇ رنگ-ی-روخساری
اوْلۇبدۇ ناگیران زینب، ائدیبدیر گؤز یاشێن جاری
دئدی قۇربانۇوام قارداش، دئ اسرارین منه باری
ندهن اوْل صورت-ی-ماهه، بئله ابر-ی-جفا گلدی
بۇیۇردۇ آغلاما زینب، شریک –ی-عهد-وْ-پیمانسان
صبور اوْل هر بلا گلسه، اؤزۆن دریای-ی-ایمانسان
قالار بۇ چؤلده قارداشۇن، ولی سن بۇردا مئهمانسان
اوْ گۆندهن تلّ-ی-زینبدهن، صدای-ی-وا اخا گلدی
سوْرا عرض ائتدی ای خالق، ال اۆزدۆم دار-ی-دونیادان
روادور کربلا دشتی، باش اوْلسۇن «طور سینا» دان
منیم شیش گوشه قبریمده، اۇجالسێن ناله «یحیی» دان
دئسین وای قبرینه باشسێز، غریب-ی-کربلا گلدی
سنین عُشّاقووا یارب، بۇ چؤل باغ-ی-مصفّادور
بۇ عون-وْ-جعفر-وْ-عبّاس، بۇ اکبر شبه-ی-طاهادور
بۇ کلثوم و رقیّهمدیر، بۇ زینب دخت-ی-زهرادۇر
بۇ صحرای-ی-بلاخیزه، غریب-وْ-آشنا گلدی
اوْلان بۇ کاروانیمده، متاعه ایفتیخاریم وار
قمر طلعت گؤزل سیما، منیم انصار-وْ-یاریم وار
بئشیکده آلتێ آیلێق بیر، علی تک شیرخواریم وار
اگر چه یوْخ دلی امّا، دیله خوردا هۇما گلدی
ایکی روباعی:
محرّمدی، قیام آیێ، قان آیێ
جهاد آیێ، قان آیێ، قرآن آیێ
آزادلێقا، اینسانلیقا، شرفه
آیلار ایچره آی تانێنێب قان آیێ
محرّمدی، اۆرهکلری داغلایێن
قارا گئیین، باشا قارا باغلایێن
حسین اؤلۆب زهرا قالێب اوْغۇلسۇز
حسینچیلر آقاما قان آغلایێن
حسینین باشلاندێ یاسێ – قوْشار: نادر بابائی
هر کیمسهنین وار، باشدا هواسی
گئیسین بۇ آیدا، ماتم لیباسی
گلدی محرّم، آغلار ملکلر
یارب حسینین باشلاندێ یاسێ
ای شیعه سنده، گل بیر نوایه
آغلا قتیل-ی-کرب-وْ-بلایه
هر دردون اوْلسا، سسله هرایه
دارالشفادی، بزم-ی-عزاسی
یارب حسینین باشلاندێ یاسێ
قاره گئییندی، عرش-ی-معلّا
آغلار حسینه، اؤز جدّی طاها
اوْخشار بۇ یاسدا، صدّیقه زهرا
عمّامه الده، حیدر باباسێ
یارب حسینین باشلاندێ یاسێ
ائعلان-ی-غمدیر، نور-ی-دوعئینه
شاه-ی-خجسته، بۇ عالمینه
گؤگده بۇلۇدلار، آغلار حسینه
سسلیر بۇ نوعی، زهرا آناسێ
یارب حسینین باشلاندێ یاسێ
ماتم لیباسێن، کیمسه گییهنده
لبّیک حسینه، دلده دییهنده
ائحرام-ی-عئشقی، سئیر ائیلییهنده
بزم-ی-عزادور، سعی-وْ-صفاسی
یارب حسینین باشلاندێ یاسێ
جنّتده آغلار، آدم حسینه
گؤزیاشێن ائیلهر، مرهم حسینه
یکسر فدادور، عالم حسینه
حشرین گۆنۆنده، وار من بُکاسی
یارب حسینین باشلاندێ یاسێ
azb_Arab pes_Arab azb_Arab azb_Arab azb_Arab azb_Arab pes_Arab azb_Arab pes_Arab azb_Arab azb_Arab prs_Arab azb_Arab azb_Arab azb_Arab pes_Arab azb_Arab azb_Arab azb_Arab pes_Arab azb_Arab pes_Arab pes_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab ckb_Arab azb_Arab prs_Arab azb_Arab azb_Arab pes_Arab azb_Arab pes_Arab azb_Arab azb_Arab azb_Arab azb_Arab pes_Arab azb_Arab ckb_Arab prs_Arab azb_Arab azb_Arab azb_Arab urd_Arab azb_Arab azb_Arab